|  |
| --- |
| Propunerea pentru regulile de alocare a drepturilor fizice de transport pentru granițele zonelor de ofertare Ungaria și România în conformitate cu articolul 36 din Regulamentul (UE) 2016/1719 al Comisiei din 26 septembrie 2016 de stabilire a unei orientări privind alocarea capacităților pe piața pe termen lung |
|  |
| 11 Octombrie 2017 |
|  |

Toate OTS-urile de la granițele zonelor de ofertare Ungaria și România, având în vedere următoarele,

**Preambul**

1. Prezentul document reprezintă o propunere comună elaborată de către Operatorii de Transport și de Sistem de la granițele zonelor de ofertare Ungaria și România (numite în continuare „**OTS-uri implicate**”) privind regulile de alocare a drepturilor fizice de transport (numit în continuare „**Propunerea**”) în conformitate cu articolul 36 din Regulamentul (UE) 2016/1719 al Comisiei de stabilire a unor orientări privind alocarea capacităților pe piața pe termen lung (numită în continuare „**Regulament FCA**”).
2. Articolul 31 din Regulamentul FCA stipulează că capacitatea interzonală pe termen lung se alocă participanților pe piață sub forma drepturilor fizice de transport pe baza principiului UIOSI sau sub forma DFT – opțiuni ori DFT – obligațiuni. Prezenta Propunere se aplică doar drepturilor fizice de transport dobândite în cadrul alocării capacităților pe piața pe termen lung. Propunerea stabilește regulile de alocare a drepturilor fizice de transport pentru granițele zonelor de ofertare ale OTS-urilor implicate.
3. În conformitate cu articolul 36(2) din Regulamentul FCA, prezenta Propunere face obiectul consultării. Articolul 6 din Regulamentul FCA prevede ca propunerile prezentate la nivel bilateral sau multilateral să consulte cel puțin statele membre în cauză și consultarea să se deruleze pe o perioadă de cel puțin o lună. În mod corespunzător, prezenta Propunere a fost supusă consultării începând cu 27 iunie 2017 și până pe 18 august 2017.
4. Prezenta Propunere este înaintată spre aprobare către toate Autoritățile Naționale de Reglementare (denumite în continuare „**ANR**”) de la granițele zonelor de ofertare ale OTS-urilor implicate.
5. OTS-urile de la granițele zonelor de ofertare ale OTS-urilor implicate consideră că Regulamentul FCA permite transmiterea prezentei Propuneri la nivelul graniței zonei de ofertare, întrucât propunerile pentru regulile de alocare pentru Schimburile Programate de energie electrică între zonele de ofertare nu se regăsește la articolul 4 din Regulamentul FCA. Acestea au în vedere că articolul 36(3) din Regulamentul FCA impune tuturor OTS-urilor să armonizeze în mod progresiv regulile de alocare la toate granițele zonelor de ofertare unde se aplică drepturile fizice de transport. OTS-urile își asumă astfel să examineze în mod progresiv potențialul și nevoia de armonizare a acestor reguli, luând în considerare natura tehnică a acestora.
6. Prezenta Propunere contribuie în general la îndeplinirea obiectivelor articolului 3 din Regulamentul FCA. În mod particular, prezenta Propunere îndeplinește obiectivul de promovare a comerțului interzonal eficace pe termen lung, cu oportunități de hedging interzonal pe termen lung adresate participanților la piață, prin promovarea unui cadru transparent pentru regulile de alocare a drepturilor fizice de transport.
7. Prezenta propunere contribuie la furnizarea de acces nediscriminatoriu la capacitatea interzonală pe termen lung, prin detalierea procesului de alocare a drepturilor fizice de transport deja alocate în cadrul licitațiilor pe termen lung (sau procesul de transfer al acelui drept în conformitate cu articolul 44 din Regulamentul FCA).
8. În plus, prezenta Propunere asigură tratamentul echitabil și nediscriminatoriu față de toate părțile implicate, întrucât aceasta stabilește reguli ce vor fi aplicate de către toate părțile. Înaintea aprobării, regulile detaliate în prezenta Propunere fac obiectul consultării publice, în conformitate cu articolul 6 din Regulamentul FCA.
9. Cu privire la obiectivul transparenței și fiabilității informațiilor în cadrul alocării capacităților pe piața pe termen lung, prezenta Propunere include prevederi cu privire la schimbul de informații necesar între titularul drepturilor de transport și platforma de alocare, cu scopul de a derula alocarea.
10. În concluzie, prezenta Propunere contribuie la obiectivele generale ale Regulamentului FCA în beneficiul tuturor participanților la piață și a consumatorilor finali de energie electrică.

ÎNAINTEAZĂ URMĂTOAREA PROPUNERE TUTUROR AUTORITĂȚILOR DE REGLEMENTARE DE LA GRANIȚELE ZONELOR DE OFERTARE Ungaria și România:

**TITLUL 1**   
**Dispoziții generale**

**Articolul 1**  
**Subiect și domeniu de aplicare**

1. Prezentul document descrie prevederile care guvernează Regulile de Alocare la granițele zonelor de ofertare dintre OTS-urile implicate.
2. În conformitate cu Regulamentul FCA și alocarea armonizată aplicabilă a drepturilor de transport pe termen lung, elaborată în conformitate cu articolul 51 din Regulamentul FCA, prezenta Propunere se aplică titularilor de drepturi fizice de transport, contrapartidele acestora, unde este cazul, și părților eligibile care acționează în numele acestora.

**Articolul 2**  
**Definiții și interpretări**

1. Termenii cu majuscule utilizați în prezenta Propunere pentru regulile de alocare au semnificația oferită acestora la articolul 2 din Regulamentul (CE) 714/2009, articolul 2 din Regulamentul (CE) 2013/543, articolul 2 din Regulamentul (CE) 2015/1222, articolul 2 din Directiva 2009/72/CE, Regulamentul (UE) 2016/1719 și în normele de alocare armonizate aplicabile privind drepturile de transport pe termen lung.
2. În plus, se aplică următoarele definiții:
   1. TRANSELECTRICA reprezintă CNTEE TRANSELECTRICA SA, OTS-ul din România;
   2. MAVIR reprezintă MAVIR Hungarian Independent Transmission Operator Company Ltd., OTS-ul din Ungaria;
   3. CAI reprezintă Identificarea Acordului de Capacitate;
   4. CCT reprezintă Tipul Contractului de Capacitate;
   5. EIC reprezintă Codul de Identificare a Energiei;
   6. DFT reprezintă Drepturile Fizice de Transport;
   7. BT reprezintă Tipul de Activitate;
   8. RD reprezintă Documentul cu privire la Drepturi;
   9. COT reprezintă Momentul Limită de Timp;
   10. ACK reprezintă Documentul de confirmare a primirii;
   11. CNF reprezintă Raportul de Confirmare;
   12. ANO reprezintă Raportul de Anomalie;
   13. ESS reprezintă Standardul de Programare ETSO.

**Articolul 3**  
**Intrarea în vigoare și aplicarea**

Prezenta Propunere pentru regulile de alocare intră în vigoare în conformitate cu regimurile naționale de reglementare aplicabile. Regulile descrise în prezenta Propunere se aplică cât mai curând posibil după aprobarea din partea ANR-urilor în cauză, în conformitate cu articolul 4 din Regulamentul FCA. Data intrării în vigoare va fi publicată pentru granițele zonelor de ofertare ale OTS-urilor relevante, pe website-ul acestora.

**TITLUL 2**   
**Reguli de alocare**

**Articolul 4**  
**Dreptul unui titular de drepturi fizice de transport să aloce schimburi programate**

OTS-urile implicate stabilesc următoarele condiții prealabile pentru utilizarea DFT-urilor și pentru utilizarea rețelelor electrice de transport ale acestora:

|  |  |
| --- | --- |
| MAVIR | Titularii de DFT trebuie să dețină un contract de echilibrare valabil și în vigoare cu MAVIR sau o apartenență la un grup responsabil cu echilibrarea din Ungaria, precum și un contract de utilizare a sistemului valabil și în vigoare. |
| TRANSELECTRICA | Titularii de DFT trebuie să dețină un contract de echilibrare valabil și în vigoare cu TRANSELECTRICA sau o apartenență la un grup responsabil cu echilibrarea din România. Acestui participant la piață i s-a alocat funcția de titular de capacitate sau are o contraparte transfrontalieră pe partea MAVIR căreia i s-a alocat funcția de titular de capacitate. |

**Articolul 5**  
**Cerințe tehnice minime pentru alocare**

OTS-urile implicate stabilesc următoarele cerințe tehnice minime pentru accesarea sistemului de programare local al acestora pentru alocarea DFT-urilor:

|  |  |
| --- | --- |
| MAVIR | Sistemul de programare MAVIR este o aplicație web, iar cerințele tehnice minime aferente sunt publicate pe website-ul MAVIR ([www.mavir.hu](http://www.mavir.hu)). |
| TRANSELECTRICA | Sistemul de programare TRANSELECTRICA este o aplicație web, iar cerințele tehnice minime aferente sunt publicate pe website-ul TRANSELECTRICA (www.transelectrica.ro). |

**Articolul 6**  
**Descrierea procesului de alocare**

1. Schimburile Programate vor fi transmise către OTS-uri în conformitate cu regulile pieței locale din cadrul standardelor ESS definite la articolul 8 din prezenta Propunere;
2. O alocare se acceptă în următoarele condiții:
   1. Participantul la piață expeditor are acces la rețea în zona OTS-ului receptor;
   2. Expeditorul este responsabil pentru parte în zona zona OTS-ului receptor.

Orice eroare cu privire la aceste condiții duce către un ACK negativ.

1. O CAI sau un CCT al unei alocări este valabil dacă
   1. combinația dintre CCT și CAI există în RD;
   2. cel puțin un InParty sau OutParty din cadrul alocării este „RightsHolder” (titularul drepturilor) transmis în RD;

Orice eroare cu privire la aceste condiții duce către un mesaj ANO sau ACK, în funcție de regulile pieței locale.

1. Regulile de bază pentru alocare și procesul de corelare al programului:
   1. direcția alocărilor și direcția dreptului relevant de capacitate trebuie să coincidă;
   2. totalul volumului din cadrul seriei de timp alocate utilizând aceeași CAI trebui să nu depășească volumul dreptului respectiv de capacitate
2. Atunci când un OTS primește un document cu un Schimb Programat, acesta îl verifică imediat în mod oficial. În cazul în care rezultatul verificării formale este în regulă, traderul primește un ACK pozitiv. În cazul erorilor formale, OTS-ul nu acceptă documentul.
3. Alocarea fără funcția RD depinde de regulile pieței locale.
4. În cazul în care validarea cu RD nu poate fi efectuată în timpul verificării formale ca urmare a indisponibilității RD, participantul la piață va fi informat prin intermediul unui ACK suplimentar. În cazul în care RD este disponibil OTS-ului la momentul recepționării alocării, traderul va fi informat de către OTS cu privire la orice drepturi de capacitate depășite prin intermediul unui ANO. În cazul în care RD este recepționat mai târziu sau o alocare din partea unui alt participant la piață duce către un excedent de drepturi de capacitate, traderul va fi informat prin intermediul unui ANO după ce indicația a fost depistată.
5. În cazul respingerii alocării vor fi transmise codurile și descrierile motivelor în cadrul ACK;
6. Pe lângă excedentul de drepturi de capacitate, ANO poate conține neconcordanțele depistate, în funcție de etapa procesului;
7. Un ANO va conține întotdeauna valorile originale ale expeditorului și, dacă sunt disponibile, valorile originale ale partenerului;
8. TRANSELECTRICA și MAVIR vor desfășura serviciile de transport în conformitate cu rezultatele licitațiilor respective și respectând cerințele legale cu privire la accesul la rețea în fiecare zonă de control, precum și regulile pieței aplicabile ale TRANSELECTRICA și MAVIR.
9. TRANSELECTRICA și MAVIR își asumă să asigure faptul că capacitatea alocată este fezabilă din punct de vedere operațional pentru participantul la piață doar la nivel de graniță și / sau în condiții de rețea neplanificate.
10. Capacitatea alocată poate fi utilizată de către participantul la piață în cazul în care participantul la piață îndeplinește condițiile prealabile pentru utilizarea rețelei de transport transfrontalier la granița România-Ungaria.
11. Datele transmise cu privire la program din cadrul Schimbului Programat de energie electrică transfrontalieră conține datele care determină în mod inechivoc capacitatea alocată (CAI și CCT).
12. Dacă poarta de alocare se anulează ca urmare a defecțiunilor tehnice, capacitatea neutilizată este pusă la dispoziție pe piața pentru ziua următoare. Titularul DFT-urilor va primi o restituire pentru capacitatea nealocată prin intermediul principiului „utilizează sau vinde”.

**Articolul 7**  
**Programarea alocărilor**

|  |  |  |
| --- | --- | --- |
| Procesul | Începutul procesului  (CET) | Sfârșitul procesului  (CET) |
| Alocare pe termen lung | Z-2 12:00 | Z-1 08:00 |
| Cicluri de corecție pentru alocările pe termen lung | Z-1 08:00 | Z-1 08:30 |
| Ciclul de corelare pe termen lung la COT | Z-1 08:30 | Z-1 08:45 |

1. În timpul ciclului de corecție, participanții la piață pot transmite alocări corectate. În această etapă a procesului pot fi realocate doar serii de timp neconcordante sau serii de timp cu drepturi de capacitate excedente. Seriile de timp deja corelate nu pot fi modificate.
2. Ciclul de corecție se sfârșește cu COT pe termen lung. În timpul ciclului de corecție se va porni un nou proces de corelare între OTS-uri, o dată la fiecare 15 minute până la COT. Drept rezultat al fiecărui proces de corelare, traderii vor fi informați cu privire la confirmarea și erorile Schimburilor Programate, prin intermediul unui raport CNF sau ANO. Un CNF prin care se confirmă alocările tuturor traderilor se transmite o singură dată. Transmiterea nu se repetă după procesele de corelare ulterioare în timpul ciclului de corecție. În funcție de regulile pieței locale, rezultatul procesului de corecție reprezintă un raport CNF intermediar sau final, transmis către participantul la piață.
3. În cazul în care alocările nu se corelează la COT, acestea se modifică cu cele mai mici valori în ambele cazuri.
4. Platforma de Alocare relevantă publică pe website-ul acesteia informațiile cu privire la termenul limită pentru alocarea pe termen lung. În cazul oricărei discrepanțe între termenul limită publicat de către Platforma de Alocare relevantă și prezenta Propunere pentru regulile de alocare valabilă și juridic obligatorie, aceasta din urmă prevalează iar Platforma de Alocare relevantă nu este răspunzătoare pentru nicio daună survenită ca urmare a unei astfel de discrepanțe.

**Articolul 8**  
**Formatul notificării și al comunicării**

1. OTS-urile relevante stabilesc următoarele standarde de comunicare ce vor fi aplicate:
   1. ETSO ESS 2.3 / 3.3 sau superior;
   2. ETSO ECAN 4.0 sau superior;
   3. ENTSO-E Lista Generală a Codurilor pentru Schimbul de Date;
   4. Documentul de confirmare a primirii ENTSO-E (EAD) 5.0 sau superior;
   5. Manualul de Referință ENTSO-E 5.0 sau superior;
2. Regulile generale pentru formatul alocărilor sunt definite prin regulile pieței locale, însă conținutul elementelor utilizate și utilizarea anumitor elemente de alocare la granițele zonelor de ofertare între OTS-urile implicate pot diferi:
   1. InParty / OutParty: Pe lângă propriul EIC, în cadrul unei relații sources-ink se utilizează și EIC al traderului partener;
   2. BT: Utilizarea „A03” este obligatorie;
   3. CAI: furnizată de către oficiul de alocare relevant în cadrul Documentului cu privire la Drepturi;
   4. CCT: în conformitate cu regulile de alocare, în funcție de tipul licitației;
   5. Regulile pieței locale pot solicita rezoluții de 15 Minute pentru alocări. În acest caz, participanții la piață au obligația de a transmite 4 valori egale pentru fiecare sfert din cadrul unei ore iar OTS-urile au obligația de a verifica existența a 4 valori egale pentru fiecare sfert din cadrul aceleiași ore. Încălcarea acestei condiții duce către respingerea alocării.

**TITLUL 3**   
**Diverse**

**Articolul 9**  
**Modificarea regulilor de alocare**

Orice modificare a regulilor cu privire la alocarea Drepturilor Fizice de Transport la granițele zonelor de ofertare Ungaria și România atrage după sine modificarea prezentei propuneri pentru regulile de alocare.

**Articolul 10**  
**Limba**

Limba de referință pentru prezenta Propunere este limba engleză. Pentru a evita orice interpretare, în cazul în care OTS-urile au nevoie să traducă prezenta Propunere în limba / limbile lor naționale, în eventualitatea unor neconcordanțe între versiunea în limba engleză publicată de către OTS, conform articolului 4(13) din Regulamentul FCA, și orice versiune în altă limbă, OTS-urile relevante furnizează ANR-urilor relevante, în conformitate cu legislația națională, o traducere actualizată a Propunerii pentru regulile de alocare.